Kulturelt Samråd og Tobaksgården præsentererer
Maurice Dickson på Galleri Bredlund
Maurice Dickson startede med at spille, synge og skrive sange 1975.
Han blev professionel i 1979 og skiftede for alvor maskinarbejder-overallen ud med guitaren. Rejste simpelthen rundt i Europa og Nordafrika i 4-5 år og lærte således sit fag som performer fra bunden. I slut-80´erne optrådte han hovedsagelig med band, men i begyndelsen af 90´erne udviklede han sig mere og mere hen imod en solokarriere på den akustiske scene.
Hans sange er alt lige fra rytmiske og rå til stille og følsomme, og den musikalske stil ligger et sted mellem folk og blues, men med klare irske rødder.
Hans guitarspil leder tanken hen på om han måske har mere end to hænder, og hans stemme er stærk og intens - både når han synger sine egne sange, men også i hans spændende fortolkninger af traditionelle folkesange. Maurice Dickson har 5 CD´er bag sig.
Kender du ikke musikken ?? Det er ikke noget problem. Vi har fået lov til at gøre 4 numre tilgængelige for jer, så i har en mulighed for at høre, hvad det er vi har i vente på Galleri Bredlund, på lørdag d. 9. september kl. 20.00
Koncerten afholdes på Galleri Bredlund, Bredlundvej 21, 5492 Vissenbjerg
Billetter købes på Vissenbjerg Bibliotek (64 47 16 22), Industrien eller Tobaksgården